Elmar Elisto
Elmar Elisto (26. oktoober 1901 Einmani vald, Järvamaa – 12. jaanuar 1987 Tallinn) oli eesti keelemees ja toimetaja. Elisto arvas, et keelekorraldajad alahindasid seda jõudu, mis peitub rahva keeles, ja ülehindasid enda õigusi keele muutmisel. Ta pidas väga oluliseks võõrnimede eestipäraseks muutmist, eriti käis see pere-, koha-, taimesortide ja loomanimede kohta. Samuti osales ta eesti nimede vene keelde transkribeerimisel. Elmar Elisto oli hinnatud keeletoimetaja.